laion/Wikipedia-Exotic huggingface dataset:
אנטוניו ראיו

אנטוניו חוסה רָאִיּוֹ אָרֶנָס (בספרדית: Antonio José Raíllo Arenas; נולד ב-8 באוקטובר 1991) הוא כדורגלן ספרדי המשחק בעמדת הבלם בקבוצת מיורקה מהלה ליגה והוא גם הקפטן שלה. לראיו למעלה מ-235 הופעות במדי מיורקה, בהן כבש 14 שערים מעמדת הבלם. נולד בקורדובה, אנדלוסיה, ראיו סיים את לימודיו במחלקת הנוער של סנקה המקומית, וערך את הופעת הבכורה שלו כשחקן בכיר עם ס.ד. פוזובלאנקו בעונת 2010/11, בטרסרה דיוויסיון. ב-8 במרץ 2011, הוא חתם בריאל בטיס כאשר העסקה נכנסה לתוקף ביוני, ושיחק בהמשך בקבוצת המילואים שלהם בסגונדה דיוויסיון בי. באוגוסט 2012, ראיו הצטרף לקבוצת מילואים נוספת, קורדובה מהליגה הרביעית. ב-9 ביולי בשנה שלאחר מכן עבר לאספניול על חוזה לשנה אחת, ועבר לקבוצת הבי של הקבוצה בליגה השלישית לאחר שעלה עם הקודמת. ראיו הסכים לעסקה חדשה עם הקטאלונים ב-22 במאי 2015, עד 2018, ועלה לקבוצה הראשונה בלה ליגה. הוא הופיע לראשונה בתחרות ב-22 באוגוסט, כששיחק 90 דקות מלאות בניצחון ביתי 1-0 על חטאפה. ב-27 בינואר 2016, לאחר שצבר רק שש הופעות, הושאל ראיו למועדון פונפרדינה מהליגה השנייה עד יוני. הוא כבש את השער המקצועי הראשון שלו ב-29 במאי, כששווה את התיקו 1-1 בחוץ מול טנריפה. ראיו חתם על חוזה לשלוש שנים עם מיורקה ב-29 ביוני 2016. תחת ויסנטה מורנו, הוא היה חלק מהסגל שזכה בשתי עליות ליגה רצופות כדי להגיע לליגה הראשונה ב-2019. בעונת 2023/24, ראיו עזר למיורקה להגיע לגמר גביע המלך לראשונה מזה 21 שנה. קפטן ותיק, ב-18 בפברואר 2024 הוא הפך לשחקן התשיעי של המועדון עם הכי הרבה הופעות (242), אבל גם זה עם הכי הרבה הרחקות (שמונה, שווה עם סרג'יו באלסטרוס). אנטוניו ראיו, באתר Transfermarkt אנטוניו ראיו, באתר Soccerway אנטוניו ראיו, באתר BDFutbol אנטוניו ראיו, באתר WorldFootball.net אנטוניו ראיו, באתר FootballDatabase.eu Un jugador de LaLiga confiesa su beticismo y elige a su favorito: "Con el tiempo, cada vez me gusta más", Estadio Deportivo, ‏2023-03-09 (בספרדית) VAVEL.com, Antonio Raíllo se convierte en la segunda incorporación del filial espanyolista, VAVEL, ‏2013-07-09 (בספרדית) Espanyol vs Getafe: resumen, goles y resultado, MARCA.com, ‏2015-08-21 VAVEL.com, La Ponferradina puntúa en Tenerife y depende de sí misma, VAVEL, ‏2016-05-29 (בספרדית) Raillo ficha por el RCD Mallorca | Mallorca, web.archive.org, ‏2016-07-06 Seis titulares del Mallorca repitieron ascenso un año después, Mundo Deportivo, ‏2019-06-24 (בספרדית) Greif y Aguirre llevan al Mallorca a una final 21 años después, Relevo, ‏2024-02-28 (בספרדית) Raíllo entra en la historia del Mallorca por lo bueno... y por lo malo, okdiario.com, ‏2024-02-21 (בספרדית)
Times New Roman

Times New Roman (טיימס ניו רומן) הוא גופן עם תג (סריף) אשר נמצא בשימוש נרחב. עיתון הטיימס החליטו במקור ליצור את הגופן כחלופה מודרנית לגופן הקודם בו העיתון השתמש. סטנלי מוריסון, היועץ הטכני בסניף הבריטי של חברת Monotype Printing Technologies האמריקאית, ייעץ לעיתון הטיימס להפסיק להשתמש בגופן מהמאה ה-19 ובמקום זאת לעשות שימוש בגופן מודרני שייווצר בהשראת גופנים מהמאה ה-18, על מנת לאפשר שילוב כמות גדולה יותר של טקסט בכל עמוד. בעקבות כך הגופן הוזמן על ידי עיתון הטיימס במהלך 1931 והוא עוצב בהמשך על ידי ויקטור לרדנט, קליגרף שעבד עבור העיתון העיתון הבריטי "הטיימס", בשיתוף עם מוריסון. עיצוב הגופן היה מבוסס בעיקר על העיצוב של הגופן מהמאה ה-18 "פלאנטין". עיתון הטיימס החל לעשות שימוש בגופן החדש ב-3 באוקטובר 1932. הגופן נקרא בתחילה "טיימס אולד סטייל" לפני שהוחלט לשנות את שמו ל"טיימס ניו רומן". עיתון ה"טיימס" השתמש בגרסה המקורית של הגופן במשך 40 שנה. לאורך השנים, ובמיוחד בין 1972 ל-2007, נוצרו מספר עיצובים מחדש של הגופן, על מנת שהוא יהיה תואם לטכניקות הדפסה חדשות ולשינויים בפורמט של העיתון. הגופן הפך במהירות לפופולרי הרבה מעבר לשימוש המקורי שלו בעיתון הטיימס. עם השנים הוא הפך לגופן סטנדרטי בתעשיית ההוצאה לאור. העיצוב הברור והקריא של הגופן הפכו אותו לבחירה אידיאלית עבור ספרים, מאמרים אקדמיים ומסמכים רשמיים. עם השנים הפך הגופן גם לאחד מהגופנים הנפוצים ביותר בעולם. הוא מותקן כיום ברוב המחשבים האישיים ולעיתים קרובות היינו גופן ברירת המחדל ביישומי עיבוד תמלילים. משרד החוץ האמריקאי השתמש ב-Times New Roman כגופן הסטנדרטי במסמכים הרשמיים שלו בין השנים 2004 עד 2023, עד שהוחלט לעבור להשתמש בגופן Calibri במקום זאת. מדיה וקבצים בנושא Times New Roman בוויקישיתוף Clarke, C.F.O. (1946). "The Times: A Revolution in Newspaper Printing". Graphis. pp. 362–375. אורכב מ-המקור ב-27 בפברואר 2021. נבדק ב-15 בדצמבר 2016. {{cite news}}: (עזרה) Eye Magazine | Feature | Stanley Morison: Changing the Times, web.archive.org, ‏2018-10-14 Visible Language, web.archive.org, ‏2017-03-05 John Hudson; Annabelle Timsit (2023-01-18). "A font feud brews after State Dept. picks Calibri over Times New Roman". The Washington Post. Gillespie, Brandon (2023-01-18). "CALIBRI CRISIS: Biden State Department focuses on 'accessible' font choices amid world instability". Fox News.
אבטיח (פירושונים)

האם התכוונתם ל... אבטיח – מין של צמח מסוג אבטיח ממשפחת הדלועיים אבטיח הפקועה – צמח מסוג אבטיח ממשפחת הדלועים אבטיח מרובע – אבטיח המגודל לצורת קובייה אבטיח אליהו – הכינוי של גאודה (פטרולוגיה) בן אבטיח – כינויו התלמודי של אבא סיקרא ראש הבריונים בירושלים בזמן חורבן הבית ובן אחותו של רבן יוחנן בן זכאי
יאן פרנקל

יאן פרנקל (ברוסית: Ян Абрамович Френкель‏; 21 בנובמבר 1920 - 25 באוגוסט 1999) היה מלחין סובייטי ממוצא יהודי. בשנת 1989 הוא קיבל תואר אמן העם של ברית המועצות. יאן פרנקל נולד בשנת 1920 בקייב (אז בתחומי האימפריה הרוסית כיום באוקראינה) למשפחה יהודית. בגיל צעיר הוא התחיל לנגן בכינור בהדרכת אביו שהיה ספר וניגן בחתונות יהודיות. בשנים 1938-1941 פרנקל למד נגינה בכינור בקונסרבטוריון של קייב. לאחר פלישת נאצים לברית המועצות הוא נשלח לבית ספר כוחות נגד מטוסים. החל משנת 1942 פרנקל היה לוחם בחזית, נפצע ואחרי החלמתו שירת בתיאטרון צבאי כנגן פסנתר וכינור. בשנת 1946 פרנקל הגיע למוסקבה וניגן בהרכבים שונים. את השיר הראשון פרנקל כתב בשנת 1942. הוא זכה לפופולריות גדולה בשנות ה-60 של המאה ה-20 כאשר כתב מספר שירים שזכו להצלחה. בכתיבתו הוא שיתף פעולה עם משוררים כמו מיכאיל טניץ', איגור שפראן אינה גוף. בשנת 1969 ביוזמת מארק ברנס הוא כתב מוזיקה לשיר על מילים של רסול גמזטוב. שירים של פרנקל בוצעו על ידי אנה גרמן, יוסיף קובזון, גאורג אוטס, מארק ברנס, אמיל גורובץ, מאיה קריסטלינסקאיה וזמרים ידועם נוספים. פרנקל כתב מוזיקה לעשרות סרטי קולנוע, סרטי הנפשה והצגות תיאטרון. על פעילות החלנה בשנת 1982 הוענק לו פרס ברית המועצות ובשנת 1989 הוא קיבל תואר אמן העם של ברית המועצות. פרנקל היה נסוי לנטליה לוריס-מליקובה, נצר למשפחת אצולה ארמנית. בשנת 1980 ביתם עם משפחתה עברה לאיטליה. נכדו מנגן פסנתר ומתגורר בארצות הברית. פרנקל נפטר מסרטן בהיותו בחופשה בריגה ונטמן בבית העלמין נובודוויצ'יה. יאן פרנקל, במסד הנתונים הקולנועיים IMDb (באנגלית) יאן פרנקל, באתר ספוטיפיי יאן פרנקל, באתר MusicBrainz (באנגלית) יאן פרנקל, באתר Discogs (באנגלית) יאן פרנקל, באתר "Find a Grave" (באנגלית) אתר האינטרנט הרשמי של יאן פרנקל ביוגרפיה (ברוסית)
מפעל יוז'ני לבניית מכונות

מפעל יוז'ני לבניית מכונות (באוקראינית: Державне підприємство «Виробниче об'єднання Південний машинобудівний завод ім. О. М. Макарова», שם מלא: תשלובת "מפעל יוז'ני לבניית מכונות" על שם מקארוב) היא תשלובת לתכנון וייצור מוצרים בתחום תעשיית החלל ומוצרים נלווים שממוקמת בעיר דניפרו. המפעל הוקם בשנת 1944 בתקופת ברית המועצות והיה בין המובילים בתחומו בתקופה הסובייטית. לאחר שחרור עיר דנייפרופטרובסק משליטה נאצית בשנת 1944 הוחלט להקים בעיר מפעל חדש לבניית מכוניות. השטח הנבחר היה מיועד בניית מפעל לייצור מנועים שבנייתו החלה לפני תחילת המלחמה אך לא הסתיימה. בשנת 1951 המפעל הפך להיות חלק של תשלובת מפעלים בשם "מפעל יוז'ני לבניית מכונות" ויעוד הועבר לבניית טילים בליסטיים. ליד המפעל הוקם משרד תכנון שבראשו הועמד מיכאיל יאנגל. בין הטילים שתוכנו ונוצרו היו טילים R-12 שהיה הטיל הנפוץ בצבא ברית המועצות וטיל R-14 שהיה בעל עוצמה הגדולה ביותר לתקופתו. בנוסף לטילים בתשלובת תוכננו משגרים שחלקם נצרו במפעלי התשלובת וחלקם הועברו לבנייה במפעלים אחרים ברחבי ברית המועצות. בתקופה שיא פעילותו במפעל ומשרד תכנון עבדו כ-55 אלף אנשים. לאחר התפרקות ברית המועצות המפעל הפסיק לייצר טילים בליסטיים. הוא התרכז בניית משגרים ומוצרים נלווים. בשנת 1995 נחתם חוזה לבניית משגרים "זניט 2" למיזם Sea Launch. החל משנת 2012 מבוצעים שיגורים של משגר "וגה בו הותקנו מנועים מתכנון ותוצרת המפעל. במפעל מיוצרים חלקים למשגר מדגם "אנטרס". למפעל קיימים חוזים נוספים ללקוחות בארצות הברית. יחד עם זאת, תפוקת המפעל רחוקה מזו שהייתה בתקופת ברית המועצות ומספר עובדים ירד בהתאם לרמה של כ-5,000. לאחר פלישת רוסיה לאוקראינה מפעל סובל מקושי לספק מוצרים לפי חוזים קיימים וסבל מספר פעמים מהפפצות. בנוסף למוצרים בתחום החלל במפעל מויצרים מוצרים אחרים. בתקופת ברית המועצות בשנת 1958 החל ייצור טרקטורים שנמשך עד לשנת 2001. משנת 1961 מנהל התשלובת היה אלכסנדר מקארוב. כיום תשלובת נקראת על שמו. בשנת 1986 הוא הוחלף על ידי ליאוניד קוצ'מה שהיה נשיא אוקראינה בשנים 1994–2005. מדיה וקבצים בנושא מפעל יוז'ני לבניית מכונות בוויקישיתוף מפעל יוז'ני לבניית מכונות, ברשת החברתית פייסבוק אתר האינטרנט הרשמי של מפעל יוז'ני לבניית מכונות (באנגלית)
מורג (פירושונים)

האם התכוונתם ל... מורג – התנחלות בגוש קטיף מורג (כלי חקלאי) – כלי דישה מורג (כלי נשק) – כלי נשק הדומה לכלי החקלאי מורג (נהר) (Murg) – נהר בגרמניה נחל מורג – נחל במדבר יהודה אישים: אורה מורג – סופרת לילדים ונוער משה מורג – תת-אלוף בצה"ל, ראש להק כוח האדם, מנכ"ל מבני תעשייה עידן מורג – קצין ישראלי עמי מורג – קצין שריון ראשי, בעל עיטור המופת שלמה מורג – פרופסור בחוג ללשון עברית שבאוניברסיטה העברית וחתן פרס ישראל במדעי היהדות
אופן (פירושונים)

האם התכוונתם ל... גלגל – מכשיר מכני אישים: ארנסט פון אופן – גנרל גרמני יהודה אופן – משורר עברי יוסף יצחק אופן – משפיע בישיבת תורת אמת אויפן אופנה
מיני ומוסקוביץ

מיני ומוסקוביץ (באנגלית: Minnie and Moskowitz) הוא סרט קולנוע אמריקאי מסוגת דרמה קומית רומנטית משנת 1971 בכתיבה ובימוי של ג'ון קסאווטס, עם ג'ינה רולנדס וסימור קאסל בתפקידים הראשיים. ג'ון קסאווטס היה מועמד לפרס גילדת הכותבים של אמריקה על התסריט המקורי הטוב ביותר. העלילה היא על קשר בין צעיר יהודי חסר השכלה לאשה משכילה המבוגרת ממנו. כמו בשאר סרטיו, משתף קסאווטס את בני משפחתו. סימור מוסקוביץ (סימור קאסל) הוא צעיר יהודי חסר השכלה שמתגאה בשיער אסוף ובשפם גדול ועובד כמחנה מכוניות במגרש חנייה. הוא מבלה הרבה בשתייה בבארים, מאזין לנאום הייאוש של האלמן מורגן (טימוטי קארי), מתגרה בלקוחות ונזרק לרחוב. הוא הולך לאמו שיבא מוסקוביץ (קתרין קסאווטס, אמו של ג'ון קסאווטס) שדואגת שיאכל טוב אך הוא מודיע לה שהחליט לטוס ללוס אנג'לס ולחיות שם. גם שם הוא חי בשולי החברה, עובד במגרש חנייה ומנהל יחסים מזדמנים עם נשים. מיני מור (ג'ינה רולנדס) עובדת במוזיאון האמנות של מחוז לוס אנג'לס. היא מבלה עם חברתה לעבודה פלורנס (אלסי איימס) המבוגרת ממנה. שתיהן הולכות לצפות בסרט קזבלנקה ומיני מאמינה שהסרטים זה קונספירציה למושג אהבה. היא אינה מצליחה ליצור קשרים קבועים עם גברים. כעת המאהב שלה הוא גבר נשוי בשם ג'ים (ג'ון קסאווטס) שלא מהסס להכות אותה כשהיא שתוייה. מיני נמצאת כעת בבליינד דייט עם האלמן זלמו (ואל אוורי).שמתחיל לריב אתה. היא יוצאת למגרש החנייה וסימור שעובד שם מביא את מכוניתו של זלמו ומפריד ביניהם. סימור מתאהב נואשות במיני למרות שהיא מבוגרת ממנו ואינטלקטואלית. היא דוחה אותו אבל הוא לא מרפה. הוא נפגש עם דיק הנדרסון (ג'ק דנסקין), ידיד עשיר של מיני. מתפתחת קטטה ושלושתם נפצעים קל. סימור מרגיש שמיני מתנשאת עליו בגלל השכלתה. סימור מציע נישואים ולאחר ארבעה ימים מיני נכנעת ומזמינה את אמה ג'ורג'יה (ליידי רולנדס, אמה של ג'ינה רולנדס) להכיר את סימור ואמו שיבא. שיבא מוסקוביץ אומרת כי בנה סימור הוא "בטלן" וכדאי שמיני תבחר גבר אחר. ג'ורג'יה מור נדהמת וכמעט אינה מוציאה מילה מהפה. לבסוף הם נישאים על ידי כומר ולבסוף יש פלשפורוורד בו נראים מיני, סימור ואמותיהם במסיבת יום הולדת של ילדם. פרק זה טעון עריכה. אנא תרמו לוויקיפדיה ועזרו לערוך אותו. הסיבה היא: הרחבה. "מיני ומוסקוביץ", במסד הנתונים הקולנועיים IMDb (באנגלית) "מיני ומוסקוביץ", באתר נטפליקס "מיני ומוסקוביץ", באתר AllMovie (באנגלית) "מיני ומוסקוביץ", באתר Rotten Tomatoes (באנגלית) "מיני ומוסקוביץ", במסד הנתונים הקולנועיים KinoPoisk (ברוסית) קדימון למיני ומוסקוביץ, באתר יוטיוב ג'ינה רולנדס - הסרטים הם קונספירציה, באתר יוטיוב מיני ומוסקוביץ - הסרט, באתר יוטיוב
לארס פיטר הנסן

לארס פיטר הנסן (באנגלית: Lars Peter Hansen; נולד ב-26 באוקטובר 1952) הוא כלכלן אמריקאי. הנסן הוא פרופסור לשירות המצטיין על שם דייוויד רוקפלר לכלכלה, סטטיסטיקה ובית הספר למנהל עסקים באוניברסיטת שיקגו, וזוכה פרס נובל לכלכלה לשנת 2013. הנסן ידוע בעיקר בזכות עבודתו על שיטת הרגעים המוכללת (GMM), והוא גם מקרואקונומיסט מכובד, המתמקד בקשרים בין המגזר הפיננסי לכלכלה המקרו-כלכלית. מחקרו הנוכחי מתמקד בפיתוח ויישום שיטות לתמחור חשיפות לזעזועים מקרו-כלכליים על פני אופקי השקעה שונים ובחקר ההשלכות של תמחור חוסר הוודאות לטווח הארוך. הנסן סיים את תואר ראשון ושני במתמטיקה ומדעי המדינה באוניברסיטת המדינה של יוטה ודוקטורט באוניברסיטת מינסוטה. לאחר מכן כיהן כמרצה ועוזר פרופסור באוניברסיטת קרנגי מלון לפני שעבר לאוניברסיטת שיקגו בשנת 1981. הנסן ידוע בעיקר כמפתח הטכניקה האקונומטרית של שיטת הרגעים המוכללת (GMM), והוא כתב והיה שותף לכתיבת מאמרים המיישמים את השיטה לניתוח מודלים כלכליים בתחומים רבים, כולל כלכלת עבודה, פיננסים בינלאומיים, מקרואקונומיה ועוד. השיטה של הנסן אומצה באופן נרחב בכלכלה ובתחומים נוספים בהם נדרש ניתוח של סביבות כלכליות מורכבות. יחד עם שותפיו למחקר, הנסן יישם את שיטת GMM לחקר מודלים של תמחור נכסים. יחד עם ראבי ג'גננת'ן, הוא הראה כי יחס השארפ של כל נכס פיננסי חייב להיות קטן לפחות כמו היחס בין סטיית התקן לממוצע של כל גורם הנחה מקרי; תוצאה זו ידועה כ"גבול הנסן-ג'גננת'ן". יחד עם תומאס סרג'נט, הוא חקר את ההשלכות של תורת הבקרה הרובוסטית על מודלים מקרו-כלכליים. ב-14 באוקטובר 2013, זכה הנסן יחד עם יוג'ין פמה ורוברט שילר בפרס נובל לזכרו של אלפרד נובל לכלכלה על "הניתוח האמפירי של מחירי נכסים". בהרצאת הנובל שלו, "חוסר ודאות בתוך ומחוץ למודלים כלכליים", שנמסרה ב-8 בדצמבר 2013, הוא חקר את ההשפעות של חוסר ודאות על הכלכלה והמדיניות הכלכלית. מדיה וקבצים בנושא לארס פיטר הנסן בוויקישיתוף לארס פיטר הנסן, ברשת החברתית אקס (טוויטר) לארס פיטר הנסן, באתר פרס נובל (באנגלית) לארס פיטר הנסן, באתר פרויקט הגנאלוגיה במתמטיקה לארס פיטר הנסן, באתר dblp לארס פיטר הנסן, באתר ResearchGate The Prize in Economic Sciences 2013, nobelprize.org, retrieved October 14, 2013 "3 US Economists Win Nobel for Work on Asset Prices", abc news, 14 באוקטובר 2013 {{citation}}: (עזרה) "The Sveriges Riksbank Prize in Economic Sciences in Memory of Alfred Nobel 2013".
לודוויג פיק

לודוויג פיק (בגרמנית: Ludwig Pick;‏ 31 באוגוסט 1868 – 3 בפברואר 1944, גטו טרזין) היה פתולוג יהודי-גרמני יליד לנדסברג אן דר ורתה. בשנת 1893 קיבל דוקטורט ברפואה בלייפציג ולאחר מכן עסק ברפואה במרפאה הפרטית של ליאופולד לנדאו. ב-1906 מונה למנהל המחלקה לאנטומיה פתולוגית בבית החולים העירוני פרידריכסהיין בברלין. מאוחר יותר נכלא על ידי הנאצים ומת ב-3 בפברואר 1944 במחנה הריכוז טרזין. פיק תרם לפתולוגיה אקדמית, במיוחד בתחום מחלות גניטורינאריות וחקר הפיגמנטציה המלנוטית. בשנת 1912, הוא טבע את המונח פאוכרומוציטומה כדי לתאר את השינוי בצבע הכרומאפין בתאי גידול הקשורים לגידולי ליבת יותרת הכליה. תסמונת לוברש-פיק (Lubarsch–Pick): שילוב נדיר של מקרוגלוסיה עם עמילואידוזיס שיטתי של העור ושרירי השלד. אבחן עם הפתולוג אוטו לוברש (1860–1933). מחלת נימן-פיק: הפרעה ביוכימית המשפיעה על שומן הנקרא ספינגומיילין, הגורמת בדרך כלל להגדלה מתקדמת של הכבד והטחול (hepatosplenomegaly), יחד עם לימפדנופתיה, אנמיה והידרדרות נפשית ופיזית. אבחן עם ד"ר אלברט נימן (1880–1921). תא פיק: היסטיוציט (אחד מהתאים הפגוציטיים) שנמצא בטחול ובמח העצם במחלת נימן-פיק. הוא דומה במראהו ל"תא גושה", אולם הציטופלזמה של התא נראית מוקצפת. Über das elastische Gewebe in der normalen und pathologisch veränderten Gebärmutter רחם, 1900 – על רקמה אלסטית ברחם רגיל ושונה פתולוגית. Die Weltanschauung Des Judentums, 1912 – השקפת העולם של היהדות. Die Skelettform-ossuäre Form des Morbus Gaucher, 1927 – צורת השלד ביחס למחלת גושה. Der Paratyphus, 1928 – הפרה-טיפוס. מדיה וקבצים בנושא לודוויג פיק בוויקישיתוף לודוויג פיק, באתר Who Named It Stephen Ashwal (1990). The founders of child neurology. Norman Publishing. ISBN 0-930405-26-9. Medicine.net Definition of Niemann-Pick disease Medscape Pheochromocytoma Imaging Pheochromocytoma Support Page Early History of Pheochromocytoma Google Books Immunology & Serology in Laboratory Medicine5 by Mary Louise Turgeon WorldCat Search (published works)
R-14

R-14, ‏ SS-5 Skean לפי קוד דיווח נאט"ו היה טיל בליסטי לטווח בינוני מתוצרת ברית המועצות . הטיל נכנס לשירות בשנת 1961 והיה בשירות עד לשנת 1987. הוא פותח במשרד התכנון "יוז'ני" בעיר דנייפרופטרובסק (כיום באוקראינה). לאחר סיום הפיתוח הטיל היה מיוצר במפעלים ליד משרד התכנון ובערי קרסנויארסק ואומסק. תכנון ראשוני החל בשנת 1955. המטרה הייתה להגדיל באופן משמעותי את הטווח לעומת טיל R-12 ולתת מענה לטילים אמריקאים מסדרות "יופיטר" ו"PGM-17 Thor. סוכם שטיל יהיה חד-שלבי במשקל 95 טון עם טווח ירי 4,500 ק"מ. לאחר ביצוע תכנון ראשוני העבודות נעצרו תוך מתן קדימות לפיתוח טיל בין-יבשתי מדגם "R-16". בשנת 1958 עם התקדמות של פרויקט R-16 סוכם לקדם גם את הפרויקט של R-14 תוך שילוב בהם מנועים מאותה סידרה. בשנת 1959 בעקבות משבר ברלין השני ניקיטה חרושצ'וב נתן הנחיה לקדם את הפרויקט תוך קיצור לוח זמנים ותחילת ייצור סדרתי בשנת 1961. בעקבות כך מיכאיל יאנגל נאלץ להעביר כל העבודות על טיל R-21 למשרד תכנון בראשות ויקטור מאקייב. ביוני 1960 החלו ניסויים באתר קפוסטין יאר. בעקבות מספר כשלים היה צורך לשנות את תכנון ולבצע שינויים נדרשים. באפריל 1961 לאחר 22 שיגורי ניסוי הטיל נכנס לשירות מבצעי. הטילים הראשונים הוצבו מעל הקרקע. בהמשך פותח דגם R-14U המתאים להצבה בכן שיגור תת-קרקעי. ב-8 בספטמבר 1962 בוצע ניסוי של שיגור טיל עם ראש נפץ גרעיני. בשנים 1965–1967 היו בשירות מבצעי 101 טילים. הטיל האחרון יצאה משירות בשנת 1983. היחידות הוצאו משירות בהדרגה תוך החלפתם בטיל "SS-20 Saber". על בסיס הטיל פותח משגר מדגם "קוסמוס 3M". בעקבות חתימה על הסכם פירוק נשק גרעיני לטווח בינוני בשנת 1989 טילים שהיו באחסנה פורקו. מדיה וקבצים בנושא R-14 בוויקישיתוף מידע על טיל (ברוסית) תיאור הטיל (באנגלית) נתונים (באנגלית)
למברטו בוראנגה

למברטו בוראנגה (באיטלקית: Lamberto Boranga 30 באוקטובר 1942) הוא שוער כדורגל איטלקי, קופץ לגובה וקופץ לרוחק אשר קבע 2 שיאי עולם בקפיצה. הוא שיחק כדורגל פעיל עד גיל 70. בוראנגה נולד וגדל באיטליה. בילדותו הוא נמשך לעולם הכדורגל, אך תחילה לא שיחק כשוער אלא כחלוץ. חבריו לקבוצה זיהו את כישרונו הרב והציבו אותו בעמדת השוער. בגיל 18 הצטרף בוראנגה לקבוצת פרוג'ה מהליגה השלישית באיטליה, שם שיחק חמש שנים. בשנת 1966 עבר בוראנגה לפיורנטינה מהסרייה א', אך לא זכה לדקות משחק רבות. לאחר עונה אחת בלבד עזב את הקבוצה ועבר לשחק ברג'אנה מהליגה השנייה, במקביל ללימודיו באוניברסיטת פרמה, שם סיים תארים ברפואה וביולוגיה. בעונת 1971/72 הצליח להוביל את קבוצתו לעונה מוצלחת, אך לא זכתה לעלות לליגה הראשונה. בשנת 1973 קיבל הצעה לשחק בצ'זנה מהסרייה א'. הוא שיחק שם ארבע עונות, במהלכן בלט לא רק כשוער אלא גם בזכות אישיותו האקסצנטרית. בשנת 1976, במשחק גביע אופ"א מול מגדבורג מגרמניה המזרחית, תקף פיזית את החלוץ יירגן שפארוואסר לאחר שזה התחזה ברחבה, מקרה שזכה לתשומת לב רבה בתקשורת. בשנת 1992, בגיל 50, חזר בוראנגה למגרש הכדורגל כשוער בקבוצת חובבים, ומאוחר יותר המשיך לשחק בקבוצות ותיקים. בשנת 2011, בגיל 69, חתם בקבוצת פפיאנו מהליגה המחוזית השנייה באיטליה. במקביל, הוא השתתף בתחרויות אתלטיקה לגיל הזהב וזכה במספר מדליות זהב, בין היתר בקפיצה לרוחק וקפיצה לגובה. יש לו 112 הופעות בסרייה א' האיטלקית בקבוצות :פיורנטינה (6 בעונת 1966–67), ברשה (בעונה 1969–70) וצ'זנה (92 בארבע עונות מ-1973 עד 1977). קפיצה משולשת: 10.75 מטר (סן מרינו סראוואלה 3 בנובמבר 2012) קפיצה לרוחק: 5.47 מטר (סלובניה ליובליאנה 27 ביולי 2008) הוא זכה בעשר מדליות באחד עשר אירועים באליפות הבינלאומית (עולם ואירופה). מדיה וקבצים בנושא למברטו בוראנגה בוויקישיתוף מיכאל יוכין‏, להסיר את הכובע: סיפורו של למברטו בוראנגה, באתר וואלה, 20 באוקטובר 2013 "BORANGA LAMBERTO". tuttocalciatori.net. נבדק ב-18 בינואר 2013. {{cite web}}: (עזרה) "17th EUROPEAN VETERANS' ATHLETICS CHAMPIONSHIPS – RESULTS" (PDF). evaa.ch. נבדק ב-18 בינואר 2013. {{cite web}}: (עזרה) "41 medaglie italiane ai Mondiali Master" (באיטלקית). fidal.it. נבדק ב-18 בינואר 2013. {{cite web}}: (עזרה) "18th European Veterans Athletics Championships – European Masters Championships – High jump – M65 – RESULTS". evacs2012.com. נבדק ב-18 בינואר 2013. {{cite web}}: (עזרה) "18th European Veterans Athletics Championships – European Masters Championships – Long jump – M65 – RESULTS". evacs2012.com. נבדק ב-18 בינואר 2013. {{cite web}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "למברטו בוראנגה".
עמי ברגמן

עמי ברגמן (26 במרץ 1944 – 24 במרץ 2020) היה יזם חברתי ושותף מוביל במיזמים לאומיים וחברתיים, בהם הקמת בית הספר לעבודה סוציאלית במכללה האקדמית תל-חי, מבצע שלמה להעלאת יהודי אתיופיה לישראל, ותוכנית מחשב לכל ילד. שימש כיו"ר הוועד המנהל של עמותת מטב משנת 1994 ועד לפטירתו. עמי ברגמן נולד בעפולה לשושנה (ילידת אוקראינה) ואליהו (יליד לטביה) ברגמן. במלחמת העצמאות (1948) עברה משפחתו להתגורר בצפת. לאחר שסיים את לימודי התיכון בשנת 1963 התגייס לצה"ל ושירת כמפקד מחלקה ולאחר מכן כמפקד פלוגה של מתגייסים ממשפחות מצוקה במסגרת שהפכה בהמשך לתוכנית נחט"ם – "נוער וחיילים בטיפול מיוחד", המוכרת בשם נערי רפול. בשנת 1966 נישא לאילנה סלוצקי ושניהם נרשמו ללימודי עבודה סוציאלית באוניברסיטה העברית בירושלים, אותם סיימו בהצלחה בשנת 1971. בשנת 1972 נפל אחיו, סגן דרור ברגמן. בעקבות נפילת אחיו עבר להתגורר בחיפה כדי להיות קרוב להוריו. בחיפה החל לעבוד בשירות הרווחה לימאים (1973) וללמוד לתואר שני בעבודה סוציאלית באוניברסיטת חיפה. בשנת 1974 הצטרף לג'וינט ישראל, שם התמחה בפיתוח שירותים חברתיים לאוכלוסיות שונות. אחד המיזמים הבולטים שהוביל היה הקמתו של בית הספר לעבודה סוציאלית במכללת תל חי. בשנות השמונים קיבל משימות עם קהילות יהודיות שונות ברחבי העולם מטעם ג'וינט ניו יורק – בהן טיפול בקהילות היהודיות בטורקיה ובמצרים ובקהילה היהודית באתיופיה שם פעל למיפוי הקהילה היהודית, לפתרונות מגורים, הקמת מרפאות ופעילות שהכינה את הקרקע למבצע שלמה להעלאת יהודי אתיופיה לישראל. בשנת 1993 הקים יחד עם חיה שמואל את עמותת שלומית המגייסת לשירות לאומי ואזרחי בעלי פטור משירות צבאי. בשנת 1994 הצטרף לעמותת מטב כיו"ר הוועד המנהל של העמותה, תפקיד אותו מילא עד יום פטירתו. הוא הוביל את העמותה להיות ארגון מוביל במתן שירותים לאזרחים וותיקים וארגון הסיעוד הגדול בישראל, המעסיק למעלה מ-25,000 עובדים. בשנת 1996 היה חלק מקבוצת פעילים חברתיים ואנשי עסקים אשר הקימו את מיזם מחשב לכל ילד אשר נועד להעניק מחשבים והקניית יכולות שימוש במחשבים לילדים משכבות מצוקה. בשנת 2013 לקה באירוע מוחי בעת טיול בחו"ל. בשנת 2014 פרש לגמלאות אך המשיך לשמש כיו"ר הוועד המנהל בעמותת מטב ובעמותת שלומית. לאחר התדרדרות במצבו הבריאותי נפטר ביום 24 במרץ 2020, יומיים לפני יום הולדתו ה-76. אליעזר יערי, אל עמי: סיפור חייו של עמי ברגמן, ירושלים: דפוס האוזר, 2021 אתר הנצחה לזכרו של עמי ברגמן אליעזר יערי, אל עמי, ירושלים: דפוס האוזר, 2021, עמ' 7–16 אודות העמותה, באתר עמותת שלומית
מיפי

מיפי (באנגלית: Dick Bruna's Miffy storybook classics; בתרגום חופשי קלאסיקות ספרי מיפי של דיק ברונה) היא סדרת טלוויזיה מונפשת הולנדית-צ'כית-יפנית- צרפתית-דרום קוריאנית לילדים המובססת על יצירתו של דיק ברונה. בארצות הברית הסדרה שודרה ב-Cartoon Network בשנת 1992, בישראל הסדרה שודרה בערוץ 2 בשנת 1994. הסדרה הולחנה על ידי המלחין הצ'כי המנוסה ירוסלב סלבה. פרק זה טעון עריכה. אנא תרמו לוויקיפדיה ועזרו לערוך אותו. הסיבה היא: הרחבה. בכל פרק מסופר סיפור בכיכובו של מפיפי, אשר נכתב על ידי דיק ברונה עם שיר פתיחה משלו. בעברית בוצעו כל השירים על ידי אניה בוקשטיין. פרק זה טעון עריכה. אנא תרמו לוויקיפדיה ועזרו לערוך אותו. הסיבה היא: הרחבה. הדיבוב העברי בוים על ידי סיון שביט. מדיה וקבצים בנושא מיפי בוויקישיתוף אתר האינטרנט הרשמי של מיפי (בהולנדית) אתר האינטרנט הרשמי של מיפי (באנגלית) אתר האינטרנט הרשמי של מיפי (בגרמנית) מיפי, ברשת החברתית פייסבוק מיפי, ברשת החברתית אקס (טוויטר) מיפי, ברשת החברתית אינסטגרם מיפי, סרטונים בערוץ היוטיוב מיפי, הבלוג הרשמי מיפי, באתר פינטרסט מיפי, במיזם "אישים" לתיעוד היצירה הישראלית
טיוליולים

טיוליולים היא סדרת טלוויזיה חינוכית לילדים בכיכובם של עמי אנידג'ר וסיון ששון המשודרת בערוץ הופ!. הסדרה מלמדת את הילדים על שמירה על איכות הסביבה. בכל פרק תכף וטלי יוצאים עם חברות ילדים לטיול ומלמדים אותם על איכות הסביבה. עמי אנידג'ר - תכף סיון ששון - טלי